ΓΡΑΠΤΗ ΕΡΩΤΗΣΗ P-0952/00

υποβολή: Hiltrud Breyer (Verts/ALE) προς την Επιτροπή

(22 Μαρτίου 2000)

Θέμα: Πεδίο βολής Schloen

Σύμφωνα με πληροφορίες της τοπικής πρωτοβουλίας πολιτών και του κόμματος Bndnis 90/die Grnen της περιφέρειας Mtiz, η τοπική κυβέρνηση δεν έχει αναλάβει αποτελεσματική δράση, προκειμένου να σταματήσει το έργο δημιουργίας πεδίου βολής Schloen (24 ζωνών). Σύμφωνα με μελέτη που πραγματοποίησε το Πανεπιστήμιο του Greifswald για την κοινότητα του Schloen και κατά την άποψη του αντιπροέδρου του Γερμανικού Συνδέσμου για την Προστασία της Φύσης (NABU) καθηγητή Δρ. Succow, πρόκειται για μια περιοχή που αποτελεί οικότοπο εξαιρετικά μεγάλου αριθμού ειδών, περιλαμβανομένων και ειδών προτεραιότητας, γεγονός το οποίο θα δικαιολογούσε το χαρακτηρισμό της ως προστατευόμενης ζώνης βάσει της οδηγίας της ΕΕ για την προστασία των ειδών άγριας πανίδας και χλωρίδας και της οδηγίας για την προστασία των πτηνών. Τούτο διεβιβάσθη επίσης από τον Γερμανικό Σύνδεσμο για το Περιβάλλον και την Προστασία της Φύσης (BUND) στην τοπική κυβέρνηση.

1. Γνωρίζει η Επιτροπή ότι οι κοινοποιηθέντες χαρακτηρισμοί όσον αφορά τη ζώνη προστασίας της άγριας πανίδας και χλωρίδας δεν πραγματοποιήθηκαν με ολοκληρωμένο τρόπο από το κρατίδιο Mecklenburg-Vorpommern;

2. Συμφωνεί η Επιτροπή ότι αυτός ο χαρακτηρισμός της περιοχής ως προστατευόμενης περιοχής πρέπει να πραγματοποιηθεί χωρίς καθυστέρηση στο πνεύμα της οδηγίας της ΕΚ για την προστασία των πτηνών και ότι η περιοχή πρέπει να χαρακτηρισθεί ως περιοχή προστασίας της άγριας πανίδας και χλωρίδας;

3. Γνωρίζει η Επιτροπή ότι το αρμόδιο Υπουργείο παρά το γεγονός ότι είναι ενήμερο σχετικά με τις αρνητικές συνέπειες του έργου (περιλαμβανομένης της εγκατάλειψης φωλεάς θαλασσαετών, χώρου επώασης γερανών και τόπου ζωής της ορτυκομάνας καθώς και διατάραξης των μετακινήσεων αποδημητικών πτηνών μεταξύ του φυσικού πάρκου του Mritz και της περιοχής των λιμνών Torgelower και Varchentiner), δενποστηρίζει επαρκώς την κοινότητα Schloen στις προσπάθειές της να εμποδίσει τη δημιουργία πεδίου βολής;

4. Γνωρίζει η Επιτροπή ότι έχουνποβληθεί πολλές προτάσεις στη λέσχη σκοποβολής ναλοποιήσει το σχέδιό της σε ασφαλέστερες από περιβαλλοντική άποψη περιοχές και ότι οι προτάσεις αυτές έχουν απορριφθεί συστηματικά;

5. Γνωρίζει η Επιτροπή ότι η αρμόδια για την έγκριση του έργου αρχή διέπραξε σοβαρά σφάλματα κατά τη διαδικασία έγκρισης και ότι τα σφάλματα αυτά δεν έχουν διορθωθεί μέχρι σήμερα αποτελεσματικά;

Απάντηση της κυρίας Wallstrm εξ ονόματος της Επιτροπής

(27 Απριλίου 2000)

Η Επιτροπή θεωρεί ότι ο αριθμός των τόπων που έχουν ενταχθεί στο δίκτυο Natura 2000 δυνάμει της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1) είναι ανεπαρκής όχι μόνο στο Mecklenburg Vorpommern, αλλά, στη Γερμανία γενικότερα. Ως εκ τούτου, η Επιτροπή προσέφυγε στο Δικαστήριο πριν από ένα χρόνο και αναμένει την έκδοση της σχετικής απόφασης.

Ομοίως,πάρχει καταγγελία κατά της Γερμανίας για μη ταξινόμηση επαρκών ζωνών δυνάμει της οδηγίας 79/409/ΕΟΚ περί της διατηρήσεως των αγρίων πτηνών(2). Η Επιτροπή αποφάσισε να προσφύγει και για το θέμα αυτό στο Δικαστήριο.

Η Επιτροπή δεν διαθέτει τα απαιτούμενα στοιχεία για να κρίνει κατά πόσο η περιοχή του Schloen μπορεί να ενταχθεί στο δίκτυο Natura 2000. Ούτε είναι σε θέση να απαντήσει στα ειδικά ερωτήματα που αφορούν το εν λόγω έργο Schloen ή πλησίον αυτού, δεδομένου ότι δεν της έχουν διαβιβαστεί λεπτομερή στοιχεία.

Εφ'όσονπάρχουν στοιχεία που να αποδεικνύουν την παραβίαση της ευρωπαϊκής νομοθεσίας, το Αξιότιμο Μέλος του Κοινοβουλίου καλείται να διαβιβάσει λεπτομερέστερες πληροφορίες δυνάμει των διατάξεων της οδηγίας 92/43/ΕΟΚ ή της οδηγίας 79/409/ΕΟΚ. Μεταξύ αυτών θα πρέπει να περιλαμβάνονται αξιολόγηση της σημασίας του τόπου για τα διάφορα είδη πανίδας ή χλωρίδας και για τους οικοτόπους που παρουσιάζουν κοινοτικό

ενδιαφέρον κατά την έννοια των οδηγών. Όσον αφορά το συγκεκριμένο έργο, θα πρέπει να προσδιοριστεί κατά πόσοπάρχουν ειδικές εναλλακτικές λύσεις. Πέραν τούτου, θα απαιτηθούν στοιχεία σχετικά με τη γεωγραφική θέση, την οριοθέτηση και την αξία για το δίκτυο Natura 2000, τα αντισταθμιστικά μέτρα που έχουν ήδη προβλεφθεί καθώς και άλλες χρήσιμες πληροφορίες για την εξέταση της συγκεκριμένηςπόθεσης.

(1) ΕΕ L 206 της 22.7.1992.

(2) ΕΕ L 103 της 25.4.1979.